Panerių memorialinis muziejus

Panerių memorialinis muziejus – muziejus Vilniaus miesto pietvakariuose, Aukštuosiuose Paneriuose esančiame Panerių miške, skirtas 1941–1944 m. vykusių masinių Panerių žudynių aukoms atminti. Valstybinio Vilniaus Gaono žydų muziejaus padalinys.

Memorialą sudaro daug miške pastatytų atminties objektų.Objektai. Paneriumemorialas.lt (tikrinta 2025-07-20). Muziejaus pastate eksponuojama Paneriuose nužudytų žmonių nuotraukos, žudynių vietoje rasti Vokietijos okupacinės valdžios įsakai ir dokumentai, kalinių drabužiai, avalynė, darbo įrankiai. Memorialo teritorijoje galima aplankyti aukoms skirtus paminklus, masinių žudynių duobes ir duobę, kurioje laikyti „Degintojų brigados“ nariai, nacių paliepimu turėję ekshumuoti ir deginti aukų kūnus.Panerių memorialas. Limis.lt (tikrinta 2025-07-20).

 Istorija 

1941 m. vokiečiams įsiveržus į TSRS, jau pirmosiomis okupacijos dienomis naciai Aukštuosiuose Paneriuose Raudonosios armijos įrengtoje kuro saugyklų ir amunicijos sandėlių teritorijoje laikė ir žudė karo belaisvius. Manoma, kad 1941–1944 m. buvo nužudyta apie 100 000 įvairių tautybių žmonių. Nuo 1943 m. gruodžio vokiečių administracija, norėdama nuslėpti žudynes, ėmė deginti lavonus.

1948 m. aukoms pastatytas paminklas, 1960 m. įkurtas muziejus „Fašistinio teroro aukoms“.Valstybinio Vilniaus Gaono žydų muziejaus Panerių memorialo lankytojų informacijos centras. Govilnius.lt (tikrinta 2025-07-20). Jis veikė kaip Vilniaus kraštotyros muziejaus filialas. Įkūrus muziejų, buvo sutvarkyta informacinė infrastruktūra – prie įėjimo į teritoriją ir žudynių duobių pastatyti metaliniai informaciniai stendai lietuvių ir rusų kalbomis, aptvarkytos duobės.Panerių memorialo lankytojų informacijos centras. Paneriumemorialas.lt (tikrinta 2025-07-20). Šiuo laikotarpiu apie Panerius sukurta ir propagandinių trumpametražių filmų. 1962 m. muziejus tapo LTSR istorijos ir revoliucijos muziejaus padaliniu, o 1977 m. memorialinis parkas oficialiai pavadintas Panerių memorialu.Panerių memorialas. Jmuseum.lt (tikrinta 2025-07-20). 1985 m. įrengtas memorialas (architektas Jaunutis Makariūnas) – pastatytas naujas muziejaus pastatas ir atnaujinta ekspozicija, išasfaltuoti takeliai, sutvirtintos duobės, pastatyti atminimo akmenys su užrašais lietuvių ir rusų kalbomis.Panerių memorialas. Pamatyklietuvoje.lt (tikrinta 2025-07-20).

Lietuvai atgavus nepriklausomybę, pastatyti paminklai žuvusiesiems – lenkams (1990), žydams (1991 ir 1999), lietuviams (1992), sovietų karo belaisviams (1996), Mažosios Lietuvos švietėjui E. Jagomastui ir jo šeimai (2001), sušaudytiems Lietuvos vietinės rinktinės kariams (2004). 2009 m. minint dalis ekspozicijos buvo atnaujinta.Panerių memorialas. Trip.lt (tikrinta 2025-07-20).

 Galerija 

 Šaltiniai 

Kategorija:Vilniaus muziejai
Kategorija:Holokaustas Lietuvoje